สวัสดีค่ะ คือหนูมีอาการปวดท้องน้อย(น่าจะช่วงปีกมดลูกหรือป่าวไม่แน่ใจ)มานานมากแล้วค่ะ แต่ปวดแปบๆเดี่ยวก็หายจะปวดมากเวลานั่งนานๆแล้วลุกขึ้น ก่อนหน้านี้หนูยกของหนักๆบ่อยมากๆค่ะ และหนูก็เป็นลำไส้อักเสบเมื่อไม่นานประมาณมกราคมหนูอยากทราบว่ามันเกี่ยวกับยกของหนักๆ หรือเพราะลำไส้อับเสบ หรือโรคอื่นๆคะ ขอบค่ะ
สวัสดีค่ะอาการปวดท้องน้อยเป็นอาการที่พบได้บ่อย คืออาการปวดบริเวณช่องท้องด้านล่างใต้สะดือ เกิดได้จากความผิดปกติในหลายระบบของร่างกายค่ะ เช่น อาจเกิดอาการปวดจากกล้ามเนื้อหรือผิวหนังบริเวณท้องน้อย โดยเฉพาะหากอาการปวดสัมพันธ์กับการนั่งนาน ออกกำลังกาย หรือยกของหนัก อาจเกิดจากระบบทางเดินปัสสาวะ อย่างกระเพาะปัสสาวะหรือไตอักเสบจากการติดเชื้อ หรือนิ่วในทางเดินปัสสาวะ ระบบสืบพันธุ์ อย่างการติดเชื้อที่มดลูก โรคเยื่อบุมดลูกเจริญผิดที่ ปวดประจำเดือน มีซีสต์ในรังไข่ ระบบทางเดินอาหาร อย่างลำไส้อักเสบ ลำไส้แปรปรวน เป็นต้น ก็เป็นได้ทั้งสิ้นหากอาการปวดเป็นมากขึ้นเรื่อย ๆ แนะนำว่า ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ